Harilik hiibapuu

Harilik hiibapuu (Thujopsis dolabrata) on küpressiliste sugukonda (Cupressaceae) hiibapuu perekonda kuuluv igihaljas okaspuuliik. Ta on ainus liik oma perekonnas.

 Nimi 
Thujopsis tuleneb ladina keelest, kus thuja on 'elupuu' ja opsis 'sarnane', kuna ta on lähedane elupuu perekonna (Thuja) esindajatega. Dolabrata on tõlkes 'tahumatult kujundatud'.https://web.archive.org/web/20170208033342/https://www.aiasober.ee/liigikirjeldused/313 Kasutatud 02.02.2017

 Levila ja kasvukoht 
Harilik hiibapuu kasvab Jaapani kesk- ja lõunaosa mägedevahelistes orgudes, eelistades niiskemaid muldasid ja suurema õhuniiskusega paiku.https://web.archive.org/web/20160624101114/http://www2.hariduskeskus.ee/opiobjektid/dendro/hiibapuu.html Kasutatud 02.02.2017 Liigi esindajaid on leitud kasvamas kuni 3000 m kõrguselt,http://www.missouribotanicalgarden.org/PlantFinder/PlantFinderDetails.aspx?taxonid=254017&isprofile=0& Kasutatud 02.02.2017 kuid enamasti kasvab 400–1800 m kõrgusel merelise kliimaga aladel.http://www.iucnredlist.org/details/42265/0 Kasutatud 03.02.2017 Hiibapuu on oma kodumaal looduskaitse all. Kasvab kodumaal 25–30 (40) m, meil 2–4 m kõrguseks.

Botaanilised tunnused
Harilik hiibapuu on õhukese koore ja halli või punakaspruuni tüvega ühekojaline igihaljas puu.http://www.conifers.org/cu/Thujopsis.php Kasutatud 02.02.2017 Tavaliselt on ta 25–30 m kõrgune ja aeglasekasvuline,https://en.wikipedia.org/wiki/Thujopsis Kasutatud 01.02.2017 harvem ka madala põõsa kujul. Võra on tihti püramiidse kujuga, laiuv, maani ulatuv ja püstiste okstega.https://web.archive.org/web/20170208033653/http://www.calmia.ee/Taimed/igihaljad_puud/hiibapuu.htm Kasutatud 02.02.2017 Võrsed on noorelt helerohelised, lamedad ja laiad, vanemalt ümarate tumepruunide soomustega. Okkad on umbes 5 mm pikkused, laiad, soomusjad, pealt tumerohelised, alt hõbevalged. Pungad on helepruunid, kujult ovaalsed, ümbritsetud külgsoomustega.  

Käbid on väikesed, püstised, ovaalsed, laimunajad või piklikümarad mõõtmetega 1–2 cm × 0,6–1 cm. Kasvades on need sinakashallid ja valminult pruunid ning neil on 6–10 teravatipulist tagasipöördunud soomust. Käbid valmivad sama aasta sügisel ja seemned varisevad kohe. Kahe väikese külgmise lennutiivaga seeme on 4–5 mm pikk ja 3–3,5 mm lai.

Kasutus
Hariliku hiibapuu kodumaal kasutatakse selle puitu,https://web.archive.org/web/20160624101114/http://www2.hariduskeskus.ee/opiobjektid/dendro/hiibapuu.html 02.02.2017 mis on kerge ja vastupidav kõdunemisele. Puidust valmistatakse mööblit, samuti kasutatakse puitu sildade ja majade ehitamisel ning ka käsitöös. Mujal maailmas on ta kasutusel ilupuuna, hinnatakse püramiidselt laiuvat võra. Hiibapuu talub väga hästi varju, mistõttu on ta leidnud Eestis koha haljastuses alusrinde põõsana. Kasutatakse väiksemates aedades ilupõõsana, tihti poolvarjulistes paikades.

Eestis

Eestis kasvab ta enamasti põõsana, mis on 2–4 m kõrge ja umbes 1,5 m lai. Eestis hiibapuu vilju ei anna, mistõttu paljundamine käib vegetatiivselt. Eesti suurim hiibapuu kasvab Viimsis Linda Pahki erakogus. See puu on 6,3 m kõrgune (mõõdetud 16.06.2024).

Tuntuimad sordid on 'Variegata', mis on püramiidja kujuga ning kuni 3 m kõrguse ja 1,5 m laiuse võraga puu, ning 'Nana', mis on aeglasekasvuline 60 cm kõrgune ja 1,5 m laiune põõsas.

 Viited 

 Välislingid 


Kategooria:Küpressilised